आडा बाजार के दुकानदारों नागरिकों ने रास्ता रोककर किया प्रदर्शन
आडाबाजार से सर्राफा बाजार प्याऊ के बीच सड़क निर्माण का काम अटकने से परेशान स्थानीय व्यापारियों क्षेत्रवासियों ने रविवार को नगर निगम प्रशासन के खिलाफ प्रदर्शन किया। इस दौरान लोगों ने आवागमन बाधित करने की कोशिश की, मगर स्थानीय लोगों की समझाइश के बाद रास्ते से हट गए।
आडा बाजार व्यापारी एसोसिएशन के अध्यक्ष राजेश्वर जोशी के नेतृत्व में रविवार को दुकानदार नागरिक विरोध जताते हुए सड़क पर उतरे। प्रदर्शनकारियों ने नगर निगम प्रशासन के खिलाफ नारेबाजी की ओर जल्द से जल्द सड़क निर्माण कार्य पूरा करवाने की मांग रखी। जोशी ने बताया कि करीब 2 महीने से सड़क का काम रुका होने से लोगों को भारी दिक्कतों को सामना करना पड़ रहा है। आवागमन बंद होने से लोगों को घूमकर जाना पड़ रहा है, वहीं टूटी सड़क बंद रोड लाइट के कारण लोग चोटिल हो रहे हैं। इधर, एक्सईएन राहुल गुप्ता का कहना है कि लोग सीसी रोड की मांग कर रहे है, जबकि कार्यादेश इंटरलॉकिंग टाइल्स का हो रखा है। निगम रि-टेंडर की कार्रवाई में जुट गया है, जल्द से जल्द टेंडर जारी कर कार्यादेश जारी कर दिया जाएगा।
hin_Deva hin_Deva hin_Deva